ביונסה

ביוגרפיה

נואלס נולדה ביוסטון, טקסס, ארצות הברית. אביה, מת'יו נואלס, הוא מפיק מוזיקלי ממשפחה אפרו-אמריקאית ומנהלה האישי לשעבר. אמה, טינה נואלס (לבית ביינסה), היא מעצבת אופנה וספרית ממשפחה מעורבת ממוצא אפריקאי, צרפתי (קריאולי/לואיזיאני) ואירי. היא קרויה על שם המשפחה מנעוריה של אמה. יש לה אחות צעירה בשם סולאנג', שהיא זמרת, פזמונאית ושחקנית.
כבר בגיל צעיר החלה ביונסה להשתתף בתחרויות שירה וריקודים שונות, ולמדה בבית ספר לאמנויות. בגיל 7 היא הייתה סולנית במקהלה בכנסייה. המורה שלה לריקוד גילה עניין מיוחד בה, ועזר לה לנצח ביותר מ-30 תחרויות שירה וריקוד מקומיות בעיר שבה גדלה. הרצון של ביונסה להתעסק במוזיקה גבר כאשר ניצחה בתחרות כישרונות כשהייתה בת שבע וביצעה את "Imagine" של ג'ון לנון ונצחה מתמודדים שהיו בוגרים ממנה בהרבה.Beyonce Thrilled By First Dance Teacher, Contactmusic.com, ‏2006-09-06 ב-1990 כאשר הייתה בת 9 נרשמה ביונסה לבית הספר היסודי "פארקר" שביוסטון, שהיה בית ספר שלימד מוזיקה ושם היא הופיעה עם מקהלת בית הספר.Beyonce Knowles, Contactmusic.com היא נרשמה לתיכון עבור "אומניות הבמה ואומנות חזותית" שביוסטון ולאחר מכן עברה לתיכון "אליף אלסיק".
בשנת 2002, ביונסה והראפר ג'יי זי שיתפו פעולה לראשונה בשיר: "'03 Bonnie & Clyde" והם התחילו לצאת באותה השנה. בשנת 2008, לאחר שבע שנות זוגיות הזוג התארס בפריז, וב-4 באפריל 2008 השניים נישאו.EXCLUSIVE: Beyoncé & Jay-Z File Signed Marriage License, PEOPLE.com (באנגלית) נכון להיום הזוג שווה כביליון דולר ושניהם מכרו ביחד למעלה מ-300 מיליון תקליטים ברחבי העולם. בשנת 2010 עברה ביונסה הפלה טבעית ותארה את זה כ"דבר העצוב ביותר שקרה לה", כדי לא לשקוע בדיכאון ביונסה אמרה שהיא החלה לעבוד ולכתוב שירים לאלבומה הרביעי.Beyoncé documentary describing 'pain and trauma' of miscarriage airs, The Independent, ‏2013-03-28 (באנגלית)
ב-28 באוגוסט 2011, בטקס פרסי ה-VMA, הודיעה ביונסה שהיא בהריון, כאשר הופיעה עם הסינגל: "Love On Top", ובסיומו פתחה את הג'קט וחשפה את הבטן. ההכרזה הפכה במהרה לרגע הכי מצויץ בטוויטר בהיסטוריה ושברה את שיא הרייטינג של הטקס שעמד על 12.4 מיליון צופים ברגע ההכרזה. ההכרזה נכנסה לספר השיאים של גינס.] ב-7 בינואר 2012, נולדה בתם "בלו אייבי קרטר" שבניו-יורק.
ב-1 בפברואר 2017, הודיעה ביונסה ברשת החברתית "אינסטגרם" שהיא בהריון עם תאומים, התמונה הפכה לתמונה עם הכי הרבה לייקים באינסטגרם וצברה למעלה מ-10 מיליון לייקים. ב-13 ביוני ילדה ביונסה בן ובת בלוס אנג'לס שבקליפורניה.

דסטיניז צ'יילד

הלהקה הוקמה על ידי ביונסה ולאטביה רונסון, בשנת 1990 כשהיו בנות 9, לאחר שאביה של ביונסה, מת'יו, הבחין בכישרון שלה. לאחר מכן הצטרפו ללהקה לטויה לאקט וקלי רולנד. אביה של ביונסה, מת'יו נואלס, היה מנהלה של הלהקה. הלהקה נחשבת ללהקת בנות המצליחה ביותר בכל הזמנים בשל מכירות הסינגלים והאלבומים שלהן, כ-60 מיליון תקליטים בכל העולם במשך השנים. ללהקה ארבעה אלבומים שזיכו אותה ב-4 פרסי גראמי.
דסטיניז צ'יילד, בהרכבן המקורי, הוציאו יחד 2 אלבומים - "Destiny’s Child" ו"The Writing's on the Wall", וזכו להצלחה גדולה ברחבי העולם. האלבומים הניבו מספר גדול של להיטים שכבשו את המצעדים ברחבי העולם, ביניהם "Bills, Bills, Bills" ו"Say My Name" שהגיעו למקום הראשון במצעד הבילבורד האמריקאי. במהלך שנת 1998 פרץ סכסוך בין חברות הלהקה ביונסה וקלי רולנד לבין לאטאביה רוברטסון ולטויה לאקט, מה שהוביל לפרישתן של לאקט ורוברטסון מהלהקה. את השתיים החליפו מישל ויליאמס ופארה פרנקלין - שעזבה גם היא את הלהקה כחצי שנה לאחר הצטרפותה. לאחר שפרנקלין עזבה את הלהקה, הוחלט לא להוסיף זמרת נוספת, והשלוש נשארו יחד. בשנת 2001 הוציאה הלהקה את האלבום "Survivor", שהיה הצלחה והגיע למקומות הראשונים במצעדים ברחבי העולם, ביניהם מצעד הבילבורד האמריקאי, שם שהה שבועיים רצופים במקום הראשון. האלבום הניב מספר להיטים: "Emotions" ,"Independent Women Part I", "Survivor" ו"Bootylicious" שהגיעו לצמרת מצעד הבילבורד.
בשנת 2002 הודיעו חברות הלהקה כי הן מתכננות לקחת הפסקה מהלהקה ולהתמקד בקריירת הסולו שלהן. בשנת 2004 חזרה הלהקה להופיע עם האלבום "Destiny Fulfilled". שני הסינגלים הראשונים מהאלבום, "Lose My Breath" ו"Solider", זכו להצלחה גדולה במצעדים ברחבי העולם. במהלך שנת 2006 הודיעו חברות הלהקה על פירוק הלהקה.
ב-10 בינואר 2013, הודיעו חברות הלהקה על הוצאת אלבום אוסף חדש שנקרא: "Love Songs". האלבום מכיל שירי עבר בנושא אהבה ואף שיר חדש שהקליטה הלהקה בשנת 2013.
בשנת 2013 ביונסה הופיעה במופע המחצית של משחק ה"סופר בול" השנתי. במהלך ההופעה הופעל השיר "Bootylicious" של הלהקה. לאחר מכן עלו לבמה קלי רולנד ומישל ויליאמס והן שרו יחד שירי עבר.
בשנת 2018, הופיעה ביונסה בפסטיבל Coachella Valley Music and Arts Festival, ובו העלתה את חברות הלהקה לשיר איתה את הלהיטים שלהן.

2002–2005: Dangerously in Love

בשנת 2002 הוציא הראפר ג'יי זי את השיר "03 Bonnie & Clyde" בשיתוף פעולה עם ביונסה. השיר הצליח במצעדים ברחבי העולם ובמצעד האמריקאי שבו הגיע למקום ה-4.
ב-24 ביוני 2003 הוציאה ביונסה את אלבום הבכורה שלה, "Dangerously in Love". האלבום זכה להצלחה גדולה והגיע למקום הראשון בארצות הברית עם מכירות של 317,000 עותקים בשבוע הראשון ליציאתו. עד כה האלבום מכר 11 מיליון עותקים ברחבי העולם.
מהאלבום יצאו ארבעה סינגלים שזכו להצלחה והגיעו לראש המצעדים בעולם. הסינגל הראשון מתוך האלבום, "Crazy in Love" בשיתוף ג'יי זי היה להצלחה גדולה, עם מכירות של 8.5 מיליון עותקים ברחבי העולם. השיר שהה שמונה שבועות במקום הראשון במצעד הבילבורד. הסינגל הגיע למקום ה-4 במצעד שירי סוף השנה של הבילבורד, ובמקום ה-40 במצעד הבילבורד האמריקאי לשירי העשור 2000. גם הסינגל השני "Baby Boy" בשיתוף שון פול הצליח מאוד והגיע למקום הראשון במצעד הבילבורד ושהה שם תשעה שבועות. הסינגל השלישי והרביעי "Me, Myself And I" ו"Naughty Girl" הגיעו לחמישייה הפותחת של מצעד בילבורד. האלבום זכה לביקורות חיוביות ופרסים רבים, ובטקס פרסי הגראמי בשנת 2003 ביונסה הייתה מועמדת ל-5 פרסים וזכתה בכולם.
בשנת 2003 ביונסה יצאה למסע ההופעות באירופה "Dangerously in Love Tour" לקידום האלבום, ולאחר מכן בשנת 2004 יצאה ביונסה לסיבוב הופעות בצפון אמריקה שנקרא בשם "Ladies First" יחד עם הזמרת אלישה קיז והראפרית מיסי אליוט. בפברואר 2004 הופיעה ביונסה עם ההמנון האמריקאי בסופרבול XXXVIII בעיר הולדתה יוסטון, טקסס. ב-2004 הוציאה ביונסה ביחד עם להקתה "דסטיניז צ'יילד" את האלבום האחרון שלהן "Destiny's Fulfilled" אשר נחת במקום השני במצעד הבילבורד 200 והניב את הלהיטים "Lose My Breath", "Solider" ו"Cater 2 U". הלהקה הכריזה באותה שנה על סיבוב ההופעות האחרון שלהן בשם "Destiny Fulfilled... and Lovin' It" אשר התקיים באסיה, אירופה, אפריקה וצפון אמריקה.

2006–2007: B'Day

אלבום הסולו השני של ביונסה, "B'Day", יצא ב-4 בספטמבר 2006 והצליח בעולם. האלבום הגיע למקום הראשון בארצות הברית, מכר 541,000 עותקים בשבוע הראשון ליציאתו, ועד כה מכר 8 מיליון עותקים ברחבי העולם.
אלבום זה הניב מספר להיטים. השיר הראשון שיצא מהאלבום, "Check on It", יצא בשנת 2006 והיה לשיר הנושא בסרט "הפנתר הוורוד" שבו ביונסה גם שחקה, השיר זכה להצלחה גדולה והגיע למקום הראשון במצעד הבילבורד האמריקאי ושהה שם חמישה שבועות רצופים.
הסינגל הראשון מהאלבום "Déjà Vu" בשיתוף הראפר ג'יי זי הגיע למקום הרביעי במצעד הבילבורד, הסינגל השני מהאלבום "Ring the Alarm" יצא כסינגל רק בארצות הברית והגיע למקום האחד עשר במצעד הבילבורד. הסינגל השלישי מהאלבום "Irreplaceable" הוא הסינגל המצליח ביותר שיצא מהאלבום, ונחשב לאחד השירים המצליחים ביותר של ביונסה. הסינגל הגיע למקום הראשון במצעד הבילבורד ושהה כעשרה שבועות רצופים, במצעד סוף שנת 2007 של הבילבורד הגיע למקום הראשון, ובמצעד שירי העשור 2000 הגיע למקום ה-25.
הסינגל הרביעי מהאלבום, "Beautiful Liar" הוא דואט עם הזמרת שאקירה. השיר יצא במהדורה מיוחדת של האלבום הכוללת DVD עם עוד שירים שלא נכנסו לאלבום. הסינגל זכה להצלחה והגיע לראש מצעדי פזמונים רבים בעולם, ביניהם מצעד הבילבורד האמריקאי שם הגיע למקום השלישי. הסינגל החמישי והסינגל השישי "Get Me Bodied" ו-"Green Light" לא שיחזרו את ההצלחה של שאר הסינגלים באלבום אך נכנסו למצעד הבילבורד האמריקאי. בנוסף יצא סינגל שיווקי מהאלבום "Upgrade U" בשיתוף הראפר ג'יי זי, והצליח להיכנס למצעד הבילבורד בעקבות הקליפ לשיר.
האלבום זכה בפרסים רבים, ביניהם פרס גראמי על אלבום הרית'ם אנד בלוז הטוב ביותר של השנה.
בשנת 2007 יצאה ביונסה למסע הופעות בשם "The Beyoncé Experience" על מנת לקדם את האלבום, סיבוב ההופעות עבר באירופה, צפון ודרום אמריקה, אסיה, אוקיאניה ואפריקה והרוויח יותר מ90 מיליון דולר.

בשנת 2006 ביונסה השתתפה בסרט "נערות החלומות". הסרט מבוסס על המחזמר משנת 1981 שהוצג על בימות ברודוויי. ביונסה הייתה בתפקיד הראשי בסרט בדמותה של דינה ג'ונס. הסרט הצליח ברחבי העולם עם הכנסות של יותר מ-150 מיליון דולר, וזכה בשני פרסי אוסקר, ושלושה פרסי גלובוס הזהב. שיר הנושא של הסרט "Listen" המבוצע על ידי ביונסה נכנס גם לאלבום "B’Day". ביונסה הייתה מועמדת לפרס גלובוס הזהב על השחקנית הטובה ביותר, והשיר "Listen" על השיר הטוב ביותר מתוך סרט.

2008–2010: I Am... Sasha Fierce

ב-4 באפריל 2008 התחתנה ביונסה עם הראפר ג'יי זי איתו יצאה במשך תקופה ארוכה.
ב-18 בנובמבר 2008 יצא אלבום האולפן השלישי של ביונסה, "I Am... Sasha Fierce". האלבום הוא אלבום קונספט כפול, שהדיסק הראשון בו, "I Am", שקט יותר ומכיל שירים אישיים שעוסקים במערכות יחסים וזוגיות. הדיסק השני, "Sasha Fierce", נקרא על שם דמות הבמה/אלטר אגו של ביונסה "סאשה", ומכיל שירים קצביים. האלבום נכנס היישר למקום הראשון במצעד המכירות, עם מכירות של 482 אלף עותקים בשבוע הראשון, ועד כה מכר 8 מיליון עותקים ברחבי העולם.
ביונסה הוציאה סינגלים מכל אחד מחלקיו של האלבום "I Am... Sasha Fierce". שני הסינגלים הראשונים יצאו מחלקים שונים באלבום אך יצאו במקביל, "If I Were a Boy" זכה להצלחה במצעדים ברחבי העולם בפרט במצעד הבילבורד האמריקאי ובבריטניה. "Single Ladies (Put a Ring on It)" זכה להצלחה גדולה יותר ונמכר ביותר מ-10.2 מיליון עותקים ברחבי העולם, הגיע למקום הראשון בעשרות מצעדים בעולם, ביניהם מצעד הבילבורד האמריקאי שם שהה במקום הראשון ארבעה שבועות.
השיר "Diva" יצא כסינגל השלישי מהאלבום, אך יצא רק בארצות הברית, והגיע למקום ה-19 במצעד הבילבורד האמריקאי. הסינגל הרביעי מהאלבום, "Halo" זכה להצלחה במכירות ובמצעדים ברחבי העולם, ואף הגיע לחמישייה הפותחת של מצעד הבילבורד בשל המכירות הגבוהות של 9 מיליון עותקים. הסינגל החמישי מהאלבום "Ego" יצא כסינגל רק בארצות הברית והצליח להיכנס למצעד הבילבורד. גם הסינגל השישי מהאלבום "Sweet Dreams" זכה להצלחה ונכנס לעשירייה הפותחת של מצעד הבילבורד, בנוסף ביונסה הופיעה עם השיר בטקס פרסי ה-EMA לשנת 2009. הסינגל השביעי שיצא מהאלבום "Broken-Hearted Girl". הסינגל השמיני "Video Phone" יצא בגרסת הרמיקס שלו, בו משתפת ביונסה פעולה ביחד עם הזמרת ליידי גאגא.
ב-26 בינואר 2010 ביונסה הקליטה עם ליידי גאגא לאלבומה השני "The Fame Monster", את הסינגל המצליח "Telephone", וגם השתתפה בצילומי הקליפ, שיצא ב-11 במרץ 2010. קליפ זה הוכתר לקליפ הטוב ביותר מאז שנת 2010 על ידי מגזין המוזיקה האמריקאי בילבורד.] הסינגל התשיעי והאחרון מהאלבום "?Why Don't You Love Me" יצא מרצועות הבונוס של האלבום.
האלבום זכה להצלחה גדולה. בטקס פרסי הגראמי ביונסה הייתה מועמדת לשמונה פרסים על האלבום, זכתה בשישה מהם באותו ערב, ושברה שיא בכך שהיא הזמרת היחידה שזכתה בשישה פרסים בערב אחד.
על מנת לקדם את האלבום ביונסה יצאה למסע הופעות עולמי, "I Am... World Tour", שהצליח רבות עם הכנסות של 119 מיליון דולר.

2011–2012: 4

ב-24 ביוני 2011 יצא אלבום האולפן הרביעי של ביונסה "4", האלבום זכה להצלחה גדולה בארצות הברית ואנגליה והגיע למקום הראשון. עד כה מכר האלבום 3.3 מיליון עותקים ברחבי העולם. יומיים לאחר צאת האלבום באנגליה הופיעה ביונסה בבמה הראשית של פסטיבל המוזיקה הגדול בעולם, פסטיבל גלסטונברי, ביונסה הייתה האישה הראשונה מזה 20 שנים שהופיעה על במת הפסטיבל הזה.
הסינגל הראשון "Run the World (Girls)", יצא ב-21 באפריל 2011, ונכנס למצעד הבילבורד האמריקאי. ביונסה ביצעה את השיר בטקס פרסי הבילבורד של שנת 2011, ולאחר מכן קיבלה את פרס זמרת המילניום על ידי אמה. הסינגל השני מהאלבום "Best Thing I Never Had", יצא ב-1 ביוני 2011. השיר "1+1" יצא כסינגל רק בארצות הברית. הסינגל השלישי "Party" יצא ב-30 באוגוסט 2011, בשיתוף עם J-cole, (אף על פי שבאלבום השיר משותף עם Andre 3000), בקליפ נראית ביונסה מחליפה יותר מ-14 תלבושות, חוגגת באתר קרוואנים אמריקאי, והשתתפו בקליפ אחותה של ביונסה, סולאנג' נואלס, וגם קלי רולנד, חברתה מלהקת דסטיניז צ'יילד. הסינגל הרביעי "Love on Top" יצא ב-12 בספטמבר 2011, בקליפ נראית ביונסה רוקדת עם חבורת בנים באולפן, ביונסה אמרה כי הקליפ מושפע מלהקת הבנים "חמישיית ג'קסון". הסינגל החמישי "Countdown" יצא ב-4 באוקטובר 2011, לסינגל יצא גם קליפ הכולל מחווה לעולם הריקודים של שנות החמישים. קליפ השיר הוכתר לקליפ השישי הטוב ביותר מאז 2010 על ידי מגזין המוזיקה האמריקאי Billboard. הסינגל השישי "I Care". הסינגל השביעי והאחרון "End of Time" יצא ב-28 במרץ 2012, הקליפ מורכב משלוש הופעות חיות של ביונסה בביצוע של השיר. ביונסה הייתה מועמדת על שיריו של האלבום לשני פרסי גראמי וזכתה בפרס על השיר "Love on Top", ובטקס פרסי הבילבורד שנערך ב-20 במאי 2012 זכתה בקטגוריית אלבום ה-R&B הטוב ביותר של שנת 2011.
ב-7 בינואר 2012 ביונסה ילדה את בתה הראשונה בלו אייבי קארטר בניו-יורק. חמישה חודשים מאוחר יותר ביונסה הופיעה ארבע הופעות בלבד באטלנטיק סיטי שבניו ג'רזי במסגרת "Revel Presents: Beyoncé Live" שנועד לסמן את החזרה שלה למוזיקה לאחר הלידה. באותו חודש הופיעה ביונסה בהשבעה של הנשיא האמריקאי ברק אובמה עם ההמנון האמריקאי. חודש לאחר מכן הופיעה ביונסה בהופעת המחצית של ה-Super Bowl XLVII שהתקיים בניו אורלינס, לואיזיאנה, במהלך ההופעה העלתה ביונסה את קלי רונלד ומישל ויליאמס וביצעה איתם כמה מספר שירים מתקופת "דסטיניז צ'יילד", ההופעה הייתה הרגע הכי "מצוייץ" בהיסטוריה של טוויטר עם למעלה מ-268,000 ציוצים בדקה.

2013–2015: BEYONCÉ

בשנת 2013 יצאה ביונסה למסע הופעות עולמי נוסף, "The Mrs. Carter Show World Tour", הכולל 132 הופעות ברחבי העולם. המסע הופעות נחשב למצליח ביותר של ביונסה ונכנס לרשימה של אחד ממסעי ההופעות המצליחים ביותר בעשור, ובזמנו גם אחד המצליחים ביותר בכל הזמנים ונכנס לרשימה של עשרים מסעי ההופעות המצליחים ביותר בכל הזמנים עם הכנסות של 229 מיליון דולר. בשנת 2014 בטקס פרסי הבילבורד ביונסה הייתה מועמדת לפרס בקטגוריית מסע ההופעות הטוב ביותר. המסע הופעות נמשך עד שנת 2014 ולאחר הוצאת האלבום החדש "Beyoncé", נוספו מספר שירים מהאלבום למסע הופעות.
ב-13 בדצמבר 2013 יצא אלבום האולפן החמישי של ביונסה, "Beyoncé". ביונסה הוציאה את האלבום ללא הודעה מוקדמת וללא שיווק, והוא מכונה "האלבום הוויזואלי" כשאר הוא כולל 14 שירים ו-17 וידאו-קליפים שפורסמו באותו זמן.
כבר ביומו הראשון של האלבום זכה להצלחה גדולה והגיע למקום הראשון בעשרות מצעדים ברחבי העולם ביניהם מצעד הבילבורד האמריקאי שם שהה במקום הראשון במשך 3 שבועות רצופים. ביונסה שברה שיא של כל הזמנים בכך שהייתה הזמרת הראשונה שהכניסה חמישה אלבומי סולו רצופים למקום הראשון של מצעד הבילבורד האמריקאי. האלבום מכר יותר מ-800 אלף עותקים דיגיטליים תוך שלושה ימים, וזכה לתואר האלבום הנמכר במהירות הגבוהה ביותר בהיסטורית iTunes. האלבום נמכר במיליון עותקים תוך שישה ימים, ועד כה נמכר ב-5 מיליון עותקים ברחבי העולם.
הסינגל הראשון שיצא מהאלבום "XO", יצא ב-16 בדצמבר 2013, והגיע למקום ה-45 במצעד הבילבורד האמריקאי. הסינגל השני מהאלבום "Drunk in Love" בשיתוף פעולה עם הראפר ג'יי זי, יצא ב-17 בדצמבר 2013, זכה להצלחה והגיע למקום השני במצעד הבילבורד בעקבות ההופעה בטקס פרסי הגראמי ביחד עם ג'יי זי. שיר זה הוכרז לשיר הטוב ביותר לשנת 2014 על ידי המגזין "Rolling stone". שיר זה זיכה את ביונסה בפרס גראמי. הסינגל השלישי מהאלבום "Partition", יצא ב-25 בפברואר, והגיע למקום ה-23 במצעד הבילבורד האמריקאי. הסינגל הרביעי "Pretty Hurts", יצא ב-25 באפריל, הקליפ של השיר זכה בטקס פרסי ה VMA לשנת 2014 בקליפ עם המסר הטוב ביותר. הסינגל החמישי מהאלבום "Flawless", יצא ב-12 באוגוסט 2014, והגיע למקום ה-41 במצעד הבילבורד, ביונסה הוציאה רמיקס לשיר בשיתוף ניקי מינאז'. השיר הוכתר לשיר הטוב ביותר של השנה על ידי מגזין "TIME" האמריקאי הסינגל השישי מהאלבום "7/11", יצא ב-25 בנובמבר 2014, השיר הגיע הישר למקום ה-18 וקפץ למקום ה-13 שבוע לאחר מכן במצעד הבילבורד, קליפ השיר גרף 11 מיליון צפיות ביומו הראשון ביוטיוב. כמו כן, שיר זה הוא אחד מתוך שני השירים אשר התווספו אל האלבום כחלק ממהדורת הפלטינום של האלבום.
ב-24 בנובמבר 2014 הוציאה ביונסה מהדורת פלטיניום לאלבומה האחרון "Beyoncé". המהדורה כוללת דיסק עם שני שירים חדשים "Ring Off" ו- "11\7" שיצא כסינגל והגיע למקום ה 18 במצעד הבילבורד האמריקאי. בסוף כללה המהדורה עשרה רמיקסים עם בשיתוף פעולה עם קניה וסט, פארל ויליאמס, ניקי מינאז'. דיסק DVD הכולל עשרה שירים ממסע ההופעות של ביונסה "The Mrs. Carter Show World Tour", ואף כולל גם מיני לוח שנה רשמי של ביונסה שנת 2015. מהדורה זו הגיע למקום ה-8 המצעד הבילבורד 200. כאשר יצאה מהדורת הפלטיניום הוציאה ביונסה את כל הווידאו-קליפים של האלבום אל ערוץ ה-vevo שלה.
בשנת 2014 יצאה ביונסה ביחד עם בעלה ג'יי זי למסע הופעות משותף, "On the Run Tour", שכלל 21 הופעות בארצות הברית וצרפת. המסע הופעות הצליח רבות בשל הביקורות הנלהבות של המבקרים והמעריצים, ומבחינה מסחרית גם הצליח עם הכנסות של יותר מ-100 מיליון דולר. המסע הופעות כלל שירים מכל חמשת אלבומי הסולו של ביונסה, ובהופעה האחרונה בפריז נכללה הופעת אורח של ניקי מינאז' בביצוע הרימקס לשיר "Flawless", בספיישל HBO בהקרנת בכורה למסע הופעות.
בטקס פרסי ה-VMA 2014 לשנת 2014, ביונסה הופיעה עם מחרוזת שירים המורכבים מאלבום הסולו החמישי שלה "Beyoncé", ההופעה נמשכה יותר מרבע שעה ובסיומה עלו לבמה בעלה ג'יי זי וביתה בלו אייבי והעניקו לה את פרס מפעל החיים על שם מייקל ג'קסון. באותו ערב ביונסה הייתה מועמדת לשמונה פרסי VMA בקטגוריות שונות ביניהם פרס קליפ השנה על השיר "Drunk in Love", וזכתה בשלושה מהם.
ב-21 במאי 2014 הוציאה הרפארית והזמרת ניקי מינאג' את אלבומה השלישי "The Pinkprint" הכולל שיר בשיתוף ביונסה בשם "Feeling Myself". אף שלא יצא כסינגל הצליח השיר להיכנס אל מצעד הבילבורד 100 והתמקם במקום ה-39. ב-18 ביוני 2014 הוציאה הזמרת מישל ויליאמס את הסינגל "Say Yes" בשיתוף ביונסה וקלי רולנד.
ביונסה שברה שיא כל הזמנים בכך שמספר מועמדויותיה עומד על 73 פרסי גראמי, מספר המועמדויות הגדול ביותר לזמרת בהיסטוריה. בנוסף הייתה מועמדת ל-6 פרסים בטקס פרסי הגראמי שנערך בפברואר 2015, מספר המועמדויות הגדול ביותר לאותו ערב, מתוכם קטפה 3 פרסים, Best R&B Song ו-Best R&B Performance על "Drunk in Love". בנוסף זכתה בפרס ה-Best Surround Sound Album על האלבום, ואף הייתה מועמדת לפרס הנחשק של הטקס, אלבום השנה על "Beyoncé". לרגל שנה להוצאת האלבום, הוציאה הזמרת סרט בן 11 דקות "Yours And Mind" המספר על הפרספקטיבות בחייה האישיים שהאלבום מבוסס עליהם.
בחודש אוגוסט 2015, פורסם שער הגיליון של ווג ספטמבר באינטרנט, בו מככבת ביונסה. ביונסה היא האמן השחור הראשון, ואף האישה השחורה השלישית לככב במהדורה זו.
בטקס ה-VMA של MTV שנערך ב-30 באוגוסט, בהיכל מיקרוסופט שבלוס אנג'לס, הייתה ביונסה מועמדת לחמישה פרסים, ביניהם "קליפ השנה" ו"קליפ על ידי זמרת" על קליפ הסינגל שלה "7/11", מתוכם זכתה בפרס אחד על העריכה הטובה ביותר.
ב-18 בספטמבר 2015 הוציא ה-DJ נוות'י בוי סינגל בהשתתפות ביונסה וארואו בנג'מין בשם "(Runin' (Lose it All", לו יצא גם קליפ. השיר זכה להצלחה, בעיקר בבריטניה, שם הגיע למקום הרביעי במצעד הרשמי של המדינה. כמו כן השיר הגיע למקום ה-90 במצעד הבילבורד האמריקאי, ואף הגיע למקום ה-3 במצעד המדיה פורסט הישראלי. ב-4 בדצמבר 2015 הוציאו להקת הפופ רוק הבריטית קולד פליי אלבום בשם "A Head Full of Dream", הכולל שיר בשם "Hymn for the Weekend" בו ביונסה לוקחת חלק בקולות הרקע, ואף משתתפת בוידאו קליפ של השיר. השיר הגיע למקום הראשון במצעד המדיה פורסט הישראלי, שם נשאר במשך שישה שבועות רצופים.

2016–2017: Lemonade

ב-7 בפברואר 2016 הופיעה ביונסה בהופעת המחצית של הסופרבול ה-50 כחלק מההופעה המרכזית של להקת הפופ רוק הבריטית קולדפליי. ב-6 בפברואר 2016 הוציאה ביונסה סינגל בשם "Formation", איתו הופיעה לראשונה בהופעת המחצית של הסופרבול ה-50, ההופעה והשיר עוררו שערורייה בעקבות המסר שעבר בהם בהשפעת תנועת "חיי שחורים חשובים". באותה הופעת מחצית הצטרפה ביונסה לקולדפליי ולברונו מארס להופעה. הרקדניות של ביונסה היו לבושות בבגדים בהשראת הפנתרים השחורים וביונסה עצמה הייתה לבושה בבגד בהשראת הבגד שלבש מייקל ג'קסון בהופעת הסופרבול שלו בשנת 1993. לאחר ההופעה בסופרבול הכריזה ביונסה על מסע הופעות עולמי חדש בשם "The Formation World Tour" ברחבי ארצות הברית ואירופה, סיבוב הופעות זה הפך לאחד מסיבובי ההופעות הכי מצליחים אי פעם בזכות העובדה שגרף סכום של למעלה מ-250 מיליון דולר מ49 הופעות בלבד.
ב-31 במרץ 2016 הציגה ביונסה לראשונה את קולקציית הספורט שלה בשיתוף מותג האופנה "טופשופ" בשם "IVY PARK".
ב-23 באפריל 2016 יצא אלבום אולפן השישי של ביונסה, "Lemonade". האלבום יצא על ידי סרט בן שעה, לו הוצא טריילר ב-16 באפריל 2016 ששודר בערוץ HBO. בסרט נראו כל הקליפים של האלבום, ולכן נחשב לאלבום הוויזואלי השני של ביונסה לאחר אלבומה הקודם, "Beyoncé". האלבום כולל 12 שירים בחלקם ביונסה משתפת פעולה עם אמנים שונים, ביניהם דה ויקנד וקנדריק לאמאר. תחילה, האלבום יצא באופן בלעדי לשירות ההזרמות "Tidal". האלבום הגיע ישירות למקום ה-1 במצעד הבילבורד 200 האמריקאי עם מכירות של 485,000 בשבוע אחד, וכתוצאה מכך שברה ביונסה שיא של כל הזמנים בכך שהייתה הזמרת הראשונה שהכניסה 6 אלבומי סולו רצופים למקום הראשון במצעד זה. כמו כן, האלבום הגיע לראש מצעדי האלבומים ברחבי העולם, ביניהם בריטניה עם מכירות של 73,000 בשבוע הראשון, אוסטרליה, עם מכירות של 20,499 עותקים דיגיטליים בשבוע הראשון, קנדה, אירלנד ונורווגיה. זאת ועוד, ביונסה שברה שיא נוסף בכך שהייתה לזמרת הראשונה שהכניסה 12 שירים (כל שירי האלבום) למצעד הבילבורד הוט 100 באותו הזמן, ובכך עקפה את השיא של טיילור סוויפט שהכניסה 11 שירים למצעד עם אלבומה "Speak Now".
בטקס הווידאו קליפים של MTV לשנת 2016, זכתה ביונסה ב-8 מתוך 11 הפרסים להם הייתה מועמדת. בין הפרסים זכתה ב"וידאו השנה" עם קליפ השיר "Formation", בכך הפכה לאמן השלישי שלו שתי זכיות בפרס זה יחד עם אמינם וריהאנה. כמו כן, ביונסה נשאה את מספר המועמדויות הגבוה ביותר בטקס לשנה זו, ואף זכתה במספר הפרסים הגבוה ביותר. כתוצאה מזכיותיה הרבות קבעה ביונסה שיא היסטורי של 24 זכיות בטקסי ה-VMA, ובכך עקפה את מדונה עם 20 פרסים. בטקס זה הופיעה ביונסה במשך 15 דקות עם חלק משירי האלבום "Lemonade", ביניהם, Hold Up", "Don't Hurt Yourself", "Formation" ועוד. בטקס הגראמי שנערך בפברואר 2017, זכתה ביונסה בשתי פרסי גראמי, הקליפ הטוב ביותר והאלבום המודרני הטוב ביותר מתוך תשע מועמדויות אליהן הייתה מועמדת כולל אלבום השנה, שיר השנה והקלטת השנה, מתוכם זכתה ב-2 פרסים.
בספטמבר 2017, ביונסה שיתפה פעולה יחד עם ג'יי באלווין ועם וילי ויליאם ברמיקס לשיר "Mi Gente". ביונסה תרמה את כל הכספים של הסינגל לנפגעי ההוריקן הארווי. ב-10 בנובמבר, יצא לאמינם הסינגל "Walk on Water" בשיתוף פעולה יחד עם ביונסה, מתוך האלבום שלו Revival.
ב-30 בנובמבר, יצא שיתוף פעולה של אד שירן עם ביונסה לסינגל שלו "Perfect". השיר הגיע למקום הראשון במצעד האמריקאי בילבורד הוט 100, וזהו השיר השישי שעושה זאת בקריירת הסולו שלה.

2018–הווה: Homecoming & Everything Is Love

ב-14 וב-21 באפריל 2018, נואלס הופיעה כאומנית המובילה בפסטיבל המוזיקה שבאיידהו קליפורניה: "קואצ'לה". הופעתה ב-14 הייתה בנוכחות 125,000 צופים ובנוסף נצפתה ב"לייב-סטרים" במדיה החברתית והפכה להופעה הנצפית ביותר ב"יו-טיוב" בהיסטוריה. ההופעה היוותה הומאז' לתרבות השחורה בארצות הברית, ובמיוחד ל"תרבות האוניברסיטאות והקולג'ים השחורים באופן היסטורי" - HBCU" (Historically Black Colleges and Universities)". בהופעה השתתפו מעל מאה רקדנים בשיתוף תזמורת חיה. במהלך ההופעה התרחש בנוסף איחוד של להקת "דסטני צ'יילד".
ב-6 ביוני 2018 יצאה למסע ההופעות המשותף עם בעלה ג'יי זי, OTR II, הכולל 48 הופעות ברחבי אירופה וארצות הברית. עשרה ימים לאחר מכן, הכריזה ביונסה עליה ועל בעלה כצמד שנקרא "The Carters", ופרסמה במקביל אלבום שנקרא "Everything Is Love". האלבום הגיע למקום השני במצעד "בילבורד 200".
באפריל 2019, יצא לאקרנים הסרט "Homecoming", בשיתוף נטפליקס. באותה עת, פורסם גם אלבום שנקרא "Homecoming: The Live Album", אשר מתעד את ההכנות, את פסקול ההופעה, ואת ההופעה עצמה בפסטיבל "קואצ'לה".
ב-10 ביולי, הוציאה את הסינגל "Spirit", אשר נכלל בתוך אלבום הפסקול "The Lion King: The Gift", מתוך הסרט "מלך האריות".

קול ומוזיקה

לביונסה יש קול סופרן וארבע אוקטבות, ג'ון פרלס מה"ניו יורק טיימס" אמר שהקול של ביונסה הוא "קטיפתי אך עוצמתי", בנוסף הוא שיבח את היכולות של ביונסה להחזיק מנגינות ארוכות ומורכבות, בקרת הנשימה שלה שמאפשרת לה לשיר ולרקוד תוך כדי מבלי להשמע עייפה. בנוסף החמיא לה על היכולת שלה להחזיק תווים לפרקי זמן ממושכים ולהשאר בסולם הנכון ועל היכולת לבצע מודולציה ללא מאמץ ולשמור על גמישות.
המוזיקה של ביונסה היא בעיקר בסגנון R&B, אך היא משלבת גם מוזיקת פופ, מוזיקת נשמה ופאנק. באלבומה השלישי "I Am... Sasha Fierce" ביונסה עסקה יותר במוזיקת פופ והיפ הופ, באלבומה השישי מ-2016 "Lemonade" ביונסה התנסתה בז'נארים שבהם לא עסקה בעבר כמו רגאיי, רוק ומוזיקה אלקטרונית. ביונסה מוציאה לאור מוזיקה בשפה האנגלית אך ב-2007 היא הוציאה מיני-אלבום בשם "Irreemplazable" ובו ביצועים בספרדית לכמה שירים מאלבומה השני "B’Day", אותם כתבה ביחד עם המפיק האמריקאי רודי פרז.
ביונסה שותפה לכתיבה ולהפקה של רוב השירים שלה, האלבום הראשון שהיא הייתה הכותבת העיקרית שלו ושותפה להפקתו היה "Survivor" של להקתה דסטיניז צ'יילד, שם כתיבתה עסקה בעיקר בשירי העצמה כמו "Independent Women" ו"Survivor", לאחר מכן כתיבתה של ביונסה עסקה יותר בנשיות, במערכות יחסים ואהבה. בשנת 2001 ביונסה הפכה לאישה השחורה הראשונה שזוכה בפרס מטעם הארגון האמריקאי לכותבים ולסופרים.

השפעות

ביונסה אמרה שהשפעה העיקרית שלה ומושא הערצתה הוא מייקל ג'קסון, היא אמרה שכאשר ראתה אותו בהופעה כשהייתה בת 5 היא הבינה שהיא רוצה להיות זמרת. היא גם אמרה שהיא מעריצה את הזמרת דיאנה רוס ושל מריה קארי ואף אמרה שהשיר שלה "Vision of Love" עודד אותה ללמוד פיתוח קול כשהייתה ילדה. על ויטני יוסטון אמרה שהיא "גרמה לה לקום ולעשות את מה שהיא עשתה". בשנת 2008 שחקה ביונסה את הזמרת אטה ג'יימס בסרט "קאדילק רקורדס" ואמרה שג'יימס היא השראה גדולה שלה ושהיא עודדה אותה לחקור ז'אנרים מוזיקליים רבים.
אמנים נוספים שהשפיעו על ביונסה הם אליה, אטה ג'יימס, דונה סאמר, טינה טרנר, ג'נט ג'קסון, מרי ג'יי בלייג', פרינס, אלה פיצג'רלד, ליונל ריצ'י וסטיבי וונדר.
ביונסה אמרה שהגברת הראשונה לשעבר של ארצות הברית מישל אובמה היא דמות להערצה שלה ואמרה "היא מוכיחה לך שאת יכולה לעשות הכל", את אופרה וינפרי תארה כ"ההגדרה לאישה חזקה ולהשראה". היא גם סיפרה שבעלה ג'יי זי הוא השראה בשבילה וקראה לו "גאון לירקלי" ואמרה שסיפור חייו והדרך שלו מעוררים בה השראה רבה.

הופעות ואלטר אגו

ב-2006 הקימה ביונסה את להקת הבנות שלה "Suga Mamas" (על שם שיר באותו משם מהאלבום "B’Day"), הלהקה כללה גיטריסטיות, מתופפות, קלידניות, חצוצרניות ועוד. בנוסף, מאותה שנה מלוות אותה "המאמאות", מונטינה קופר-דונל, קריסטל קולינס וטיפאני מוניק רידיק, זמרות הליווי שלה שאף השתתפו במספר קליפים של ביונסה כמו "Irreplaceable" ו"Green Light". מאז הלהקה וזמרות הליווי מלוות אותה בכל סיבובי ההופעות שלה עד היום.
ביונסה הוכתרה על ידי כתבים רבים כאחת מהפרפורמריות הטובות ביותר אי פעם, ג'רט ויסלמן מהניו יורק טיימס הכתיר אותה במקום הראשון ברשימת "חמשת הזמרים/רקדנים הטובים ביותר", ברברה אלן מ"הגרדיאן" אמרה עליה בכתבה שהיא "הזמרת הכי דומיננטית שהיא ראתה על במה אי פעם", אליס ג'ונס מ"דה אידפנדס" רשמה עליה "היא לוקחת את התפקיד שלה כאשת בידור ברצינות, היא כמעט יותר מידי טובה".
בשנת 2003 יצרה ביונסה את האלטר אגו שלה "סשה פירס", היא אמרה שהיא יצרה אותו כדי להפריד בין האישיות האמיתית שלה לבין הפרסונה שלה על הבמה, היא מתארת את סשה פירס כ"אגרסיבית, חזקה, חצופה וסקסית" ואומרת שהיא "לא כמוה בחיים האמיתיים". בשנת 2008 יצא אלבום הקונספט "I Am... Sasha Fierce" אשר הציג את הדמות של "סשה פירס" לציבור הרחב.

השפעה

במהלך הקריירה שלה ביונסה השפיעה על אמנים רבים, בניהם אדל, אריאנה גרנדה, ליידי גאגא, ריהאנה, סם סמית', ניקול שרזינגר, ניקי מינאז', ריטה אורה, זנדאיה ועוד. עבודותיה עם להקתה "דסטיניז צ'יילד" גם השפיעו על אמנים רבים ועל להקות בנות שבאו אחריהן כמו פיפת' הרמיוני, הפוסיקט דולס וליטל מיקס.
כתב "הניו יורקר", ג'ודי רוזן, תיאר את ביונסה כ"מוזיקאית הכי חשובה ומשכנעת של המאה ה-21... היא אחת מהמופיעות הטובות ביותר ב-10 השנים האחרונות". המגזין TIME בחר בביונסה כאחת מהאנשים הכי משפיעים בעולם בשנים 2013, 2014 ו-2016. כאשר נבחרה בשנת 2013 הכתב באז לורמן כתב "לאף אחד אין קול כמו שלה, אף אחד לא זז כמו שהיא זזה, אף אחד לא יכול להחזיק קהל כמו שהיא מחזיקה... כשביונסה עושה אלבום, כשביונסה שרה שיר, כשביונסה עושה משהו, זה הופך לאירוע וזה משפיע". בנוסף, באותה כתבה תיארו את השפעתו של אלבומה החמישי "Beyoncé", שעשה רעש במדיה ו"שבר" את הרשתות החברתיות ואת iTunes כאשר יצא בהפתעה. ובעקבותיו, שחרורי מוזיקה בהפתעה נהיו פופולריים יותר. ונקבע במדיה מטבע הלשון "לעשות ביונסה" כשחרור הפתעה.
ביונסה מכרה מעל ל-170 מיליון תקליטים ברחבי העולם כאמנית סולו ועוד 60 מיליון תקליטים עם להקתה "דסטיניז צ'יילד" מה שהופך אותה לאחת מהזמרות הכי מצליחות אי פעם. בארצות הברית, ביונסה מכרה למעלה מ18 מיליון אלבומים והכניסה את כל ששת אלבומיה למקום הראשון במצעד הבילבורד 200, מה שהופך אותה ליחידה שעשתה זאת. ביונסה הכניסה 26 שירים (כולל "דסטיניז צ'יילד" ושיתופי פעולה) לטופ 10 במצעד הבילבורד 100, מה שהופך אותה לבין היחידות שעשו זאת. מגזין הבילבורד ואיגוד תעשיית ההקלטות האמריקאי הכריז עליה כזמרת הכי מצליחה של העשור הראשון של המאה ה-21. בנוסף, הבילבורד דירגו אותה כאמנית הכי בולטת גם של העשור השני של המאה ה-21.
ביונסה היא אחת מהזמרות אשר זכו במספר הרב ביותר של פרסים עם 242 פרסים שזכתה, מתוכם 22 פרסי גראמי, 24 פרסי VMA ו7 פרסי AMA. היא האמנית שזכתה בהכי הרבה פרסי VMA ופרסי MTV בכלל והאמנית השנייה עם הכי הרבה פרסי גראמיז. היא גם זכתה במספר פרסים מיוחד כמו פרס אייקון בAMA, פרס המילניום של בילבורד, פרס מפעל חיים על שם מייקל ג'קסון בVMA ופרס אגדה בטקס פרסי המוזיקה העולמית. ביונסה היא האמן השחור שהרוויח הכי הרבה כסף בסיבובי הופעות, בשנת 2016 יצאה ביונסה לסיבוב ההופעות "The Formation World Tour" אשר הפך לסיבוב ההופעות הרביעי הכי מצליח אי פעם לאישה עם רווח של למעלה מ-256 מיליון דולר מ49 הופעות בלבד והפך את ביונסה לאמן שמרוויח הכי הרבה כסף כל הופעה. הונה של ביונסה מוערך בלמעלה מ-450 מיליון דולר נכון לשנת 2016, היא הזמרת הרביעית הכי עשירה בתעשיית המוזיקה.
רבים משיריה של ביונסה נחשבים על ידי מגזינים שונים כחלק מהשירים הטובים והמשפיעים ביותר של המאה ה-21, לדוגמה המגזינים "רולינג סטון" ו"NME" הכריזו על הלהיט "Crazy In Love" כאחד השירים הכי גדולים של המאה ה-21, הקליפ ללהיט "Single Ladies" נחשב אחד מהקליפים הכי משפיעים בהיסטוריה של תרבות הפופ בעקבות העובדה שהוא והכיאורוגרפיה שלו היו ויראלים וזכו למחוות ואזכורים רבים במדיה ולביצועים חדשים על ידי אמנים שונים. ביולי 2014 נערכה תערוכה במוזיאון "היכל התהילה של הרוק אנד רול" במהלכה הוצגו תלבושות "אייקוניות" של ביונסה מקליפים ומהופעות זכורות.

פעילות חברתית ופוליטית

במהלך הבחירות לנשיאות בארצות הברית בשנת 2009 ביונסה תמכה בפומבי במועמד הדמוקרטי ברק אובמה. כאשר נבחר הוזמנה ביונסה לשיר בהשבעה של הנשיא ה-44 וגם בנשף הראשון של הנשיא, יומיים לאחר ההשבעה. בשנת 2012 ביונסה הצביעה שוב לברק אובמה והוזמנה לשיר את ההמנון האמריקאי בהשבעתו ב-2012. בבחירות האמריקאיות ב-2016 ביונסה תמכה במועמדת הדמוקרטית הילרי קלינטון, תרמה כספים לקמפיין שלה ואף הופיעה בעצרת הזדהות למענה בקליבלנד.
ב-2013, בראיון למגזין "Vouge" ביונסה העידה על עצמה כ"פמיניסטית מודרנית", בשיר "Flawless***" ביונסה הכניסה נאום של הפעילה הפמיניסטית הניגרית צ'יממנדה נגוזי אדיצ'יה בשם "כולנו צריכות להיות פמיניסטיות". בשנת 2013 ביונסה הייתה פתחה ביחד עם שתי שותפות נוספות קמפיין בשם "Chime for Change" אשר עסק בהעצמה של נשים ברחבי העולם ומימון של לימודים לנשים במדינות עולם שלישי. ביונסה היא תומכת של הקהילה הגאה ותמכה בפומבי בנישואים חד-מיניים. בנוסף, ביונסה הייתה פעילה בתנועה החברתית "חיי שחורים חשובים" והתנגדה לאלימות המשטרתית כלפי האוכלוסייה האפרו-אמריקאית בארצות הברית, היא ובעלה אף שחררו בערבות מפגינים עצורים במחאות של האוכלוסייה האפרו-אמריקאית בתחילת 2016. היא עסקה באפליה ובגזענות כלפי שחורים וכלפי נשים שחורות בפרט באלבומה השישי "Lemonade", בסרט שלווה לאלבום היא מציגה כמה מהאמהות של קורבנות האלימות המשטרתית בזמן שהן מחזיקות תמונות של הבנים שלהן. ביונסה הואשמה בהסתה נגד שוטרים ברשתות החברתיות לאחר שהוציאה את הקליפ ל"Formation" והופיעה עם השיר בבגדי הפנתרים השחורים בסופרבול מספר ימים לאחר מכן, ביונסה התייחסה להאשמות נגדה בראיון למגזין Elle ואמרה: "אני נגד אלימות משטרתית וחוסר צדק, אלה שני דברים שונים. אם להתגאות בשורשים שלי ובתרבות שלי בזמן חודש שמוקדש להיסטוריית השחורים גרם למישהו להרגיש אי נוחות, נראה שהרגשות האלה היו אצלו עוד הרבה לפני הקליפ שלי והרבה לפניי." בפברואר של אותה שנה יצאה ביונסה נגד הנסיגה בהגנה על טרנסג'נדרים הלומדים בבתי ספר ציבוריים בעקבות המדיניות של הממשל הנשיאותי של דונלד טראמפ.

הכנסות

נכון לשנת 2017, הונה של ביונסה מוערך בכ־290 מיליון דולר. מגזין פורבס מדווח כי בין יוני 2007 ליוני 2008 ביונסה הרוויחה 80 מיליון דולר עבור המוזיקה שלה, סיבובי הופעות, קוי הלבשה וסרטים, דבר זה הפך אותה לאמן הכי מרוויח לאותה תקופה, מעל מדונה וסלין דיון. בשנת 2009 מוקמה ביונסה במקום הרביעי ברשימה וב-2010 במקום התשיעי. בין יוני 2013 ליוני 2014 ביונסה הרוויחה סכום של 115 מיליון דולר ומגזין פורבס שוב פעם מקם אותה במקום הראשון ברשימת המפורסמים הכי מרוויחים. באותה שנה הפכה ביונסה להיות האמן השחור הכי מרוויח בכל הזמנים.Beyoncé Named Highest-Earning Black Artist Of All Time | MTV UK, www.mtv.co.uk (באנגלית) מגזין פורבס הכריז עליה ועל בעלה ג'יי זי כזוג הכי מרוויח של תעשיית הבידור האמריקאית.Forbes, Forbes (באנגלית) שיא זה נכנס גם לספר השיאים של גינס בשנת 2010.